Diari Oficial de la Generalitat Valenciana


Sumari del DOGV 9002, del 21-01-2021 (2021/278)

RESOLUCIÓ de 18 de desembre de 2020, de la Universitat d'Alacant, per la qual es convoquen concursos d'accés a places de cossos de funcionaris docents universitaris pel sistema de promoció interna.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9002

Data del DOGV
:   21-01-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/278


Data del document
:   18-12-2020

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 18 de desembre de 2020, de la Universitat d'Alacant, per la qual es convoquen concursos d'accés a places de cossos de funcionaris docents universitaris pel sistema de promoció interna. [2021/278]  
D'acord amb el que estableix l'article 141 de l'Estatut de la Universitat d'Alacant i en la base 3 de la Normativa de la Universitat d'Alacant per a la regulació dels concursos d'accés als cossos docents universitaris, aquest Rectorat, en compliment de l'article 68.I.6.D) de la Llei 6/2018, de 3 de juliol, de pressupostos generals de l'Estat per a l'any 2018, obtinguda la corresponent autorització de la Conselleria d'Educació, Investigació, Cultura i Esport i en execució de l'oferta d'ocupació pública per a l'any 2018, aprovada per acord del Consell de Govern del 22 de març de 2018 (DOGV 18 de maig) i de l'oferta d'ocupació pública per a l'any 2019, aprovada per acord del Consell de Govern del 28 de març de 2019 (DOGV 10 d'abril), ha resolt convocar a concurs d'accés, pel sistema de promoció interna, les places que s'assenyalen en l'annex I d'aquesta resolució, d'acord amb les bases següents.  
  
  
1. Règim jurídic  
Aquest concurs d'accés es regirà per les bases d'aquesta convocatòria, per allò que estableix la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril; el Reial decret 1313/2007, de 5 d'octubre, pel qual es regula el règim dels concursos d'accés a cossos docents universitaris; l'Estatut de la Universitat d'Alacant, aprovat per Decret 25/2012, de 3 de febrer, del Consell (DOGV 09.02.2012); l'acord del Consell de Govern de 27 de febrer de 2009, pel qual s'aprova la normativa de la Universitat d'Alacant per a la regulació dels concursos d'accés als cossos docents universitaris i, mentre dure la situació de no presencialitat motivada per la situació, evolució i perspectives de la COVID-19, i així ho establisquen les comissions de Selecció, per l'acord del Consell de Govern de 28 de maig de 2020 pel qual s'aprova la normativa de la Universitat d'Alacant per a la regulació dels concursos d'accés als cossos docents universitaris en modalitat no presencial (BOUA de 28.05.2020); i altra normativa de general aplicació.  
  
De conformitat amb allò que preveu l'acord del Consell de Govern de la Universitat d'Alacant, de 17 de desembre de 2013, pel qual s'aprova el II Pla d'igualtat d'oportunitats entre dones i homes de la Universitat d'Alacant, es fa constar que:  
- Hi ha infrarepresentació de les dones en la categoria de catedràtic o catedràtica d'universitat en les àrees d'Arquitectura i Tecnologia de Computadors, Organització d'Empreses i Zoologia.  
- No hi ha infrarepresentació de cap dels gèneres en la categoria convocada en la resta de les àrees.  
La Universitat d'Alacant, compromesa amb el principi d'igualtat d'oportunitats entre dones i homes, anima especialment el col·lectiu infrarepresentat en les diferents àrees a concursar a les places d'aquesta convocatòria en què hi ha aquesta infrarepresentació.  
  
2. Requisits de les persones candidates  
Per a ser admeses o admesos a aquest concurs d'accés s'hauran de reunir els requisits següents, el compliment dels quals ha d'estar referit a la data d'expiració del termini fixat per a la presentació de sol·licituds i ser mantingut fins al moment de la presa de possessió:  
2.1. Requisits generals  
2.1.1 Els recollits en l'article 56 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic:  
a) Nacionalitat. Tindre la nacionalitat espanyola, sense perjudici del que estableix l'article 57 de l'esmentat Reial decret.  
b) Tenir les capacitats i aptituds físiques i psíquiques que siguen necessàries per a l'exercici de les corresponents funcions o tasques.  
  
c) Tindre complits setze anys d'edat i no excedir de l'edat màxima de jubilació forçosa.  
d) No haver sigut separada o separat, mitjançant expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial per a l'accés al cos o escala de funcionari, o per a exercir funcions semblants a les exercides en el cas del personal laboral, en el qual s'haguera produït la separació o la inhabilitació. En el cas de ser nacional d'un altre estat, no trobar-se inhabilitada o inhabilitat o en situació equivalent ni haver estat sotmesa o sotmès a sanció disciplinària o equivalent que impedisca, en el seu estat i en els mateixos termes, l'accés a l'ocupació pública.  
2.1.2 Les o els aspirants que no siguen de nacionalitat espanyola hauran d'acreditar un coneixement adequat de qualsevol de les llengües oficials de la Comunitat Valenciana per al desenvolupament de les funcions.  
2.1.3 Les o els aspirants que sol·liciten plaça en la qual s'establisca un requisit lingüístic, hauran d'acreditar el nivell establit per a cada plaça.  
2.2. Requisit específic  
2.2.1 Estar en possessió de l'acreditació per al cos de catedràtic o catedràtica d'universitat d'acord amb el que estableix el Reial decret 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris, modificat pel Reial decret 415/2015, de 29 de maig.  
2.2.2 Pertànyer al cos de professores o professors titulars d'Universitat, o a l'escala d'investigadores o investigadors científics d'organismes públics d'investigació. En els dos casos amb una antiguitat, almenys, de dos anys de servei actiu en el lloc.  
  
3. Sol·licituds  
Seran presentades a través del registre electrònic de la Universitat d'Alacant, mitjançant el procediment d'instància genèrica, disponible en la seu electrònica de la Universitat d'Alacant: https://seuelectronica.ua.es/va/registre-electronic.html, en el termini de vint dies hàbils comptador des de l'endemà de la publicació d'aquesta convocatòria en el Boletín Oficial del Estado.  
El nombre màxim de documents que es poden adjuntar a la instància genèrica són 10 i la grandària màxima de tot el conjunt de documents és de 10 Mb.  
S'emplenarà una instància genèrica per cada plaça sol·licitada i s'indicarà Accés PDI com a unitat destinatària.  
Documentació que cal adjuntar a la instància genèrica:  
a) Sol·licitud d'admissió, que s'ajustarà al model que s'acompanya en l'annex II d'aquesta convocatòria, degudament emplenada.  
b) Còpia del document nacional d'identitat o, en cas de persones estrangeres, del document que n'acredite la identitat, la nacionalitat i la data de naixement.  
c) Còpia del document justificatiu de l'acreditació, d'acord amb allò que estableix la base 2.2.1.  
d) Full de serveis o document que acredite el compliment del requisit establit en la base 2.2.2.  
e) Per a l'acreditació del requisit recollit en la base 2.1.2, caldrà aportar còpia del document que acredite un coneixement adequat de qualsevol de les llengües oficials de la Comunitat Valenciana per al desenvolupament de les funcions. En defecte d'això, l'acreditació d'aquest coneixement es determinarà per la comissió en el desenvolupament de la prova prevista en la base 8.3.  
f) Les persones que sol·liciten plaça en la qual s'establisca com a requisit específic un perfil lingüístic, hauran d'aportar còpia del document que acredite el nivell de coneixement de la llengua corresponent.  
Per a les places en les quals s'establisca l'ensenyament en llengua valenciana, s'aportarà còpia del certificat de Capacitació Docent en Valencià de la Conselleria amb competències en matèria d'Educació; certificat de nivell C1, nivell Mitjà o equivalent homologat dels cursos de valencià de la Universitat d'Alacant, o document equivalent expedit per qualsevol altra de les universitats de l'àmbit lingüístic català, certificat de grau Mitjà de la Junta Qualificadora de Coneixements de Valencià, o document equivalent expedit per la Generalitat de Catalunya o pel Govern de les Illes Balears.  
g) Resguard que justifique el pagament de 27,40 euros en concepte de drets d'examen, que s'ingressaran, en efectiu o mitjançant transferència bancària, en el Banc Sabadell en el compte núm. ES95 4884-0716-16-5710716667. Juntament amb el nom i els cognoms, caldrà indicar-hi el número de la plaça.  
Estaran exemptes del pagament de la taxa:  
a) Les persones aspirants amb una discapacitat igual o superior al 33 %. Hauran de presentar certificació de la Conselleria corresponent o òrgans competents d'altres administracions públiques que acredite una discapacitat igual o superior al 33 %.  
b) Les persones membre de famílies nombroses de categoria especial i les persones membre de famílies monoparentals de categoria especial (Llei 20/2017, de la Generalitat, de taxes). Les persones membre de famílies nombroses de categoria general i de famílies monoparentals de categoria general tindran una bonificació del 50 %. En els dos casos hauran de presentar còpia del títol oficial de família nombrosa o títol oficial de família monoparental.  
c) Les víctimes d'actes de violència sobre la dona que acrediten aquesta condició per mitjà de qualsevol dels mitjans de prova previstos en l'article 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
d) Les persones que figuren com a demandants d'ocupació amb una antiguitat, almenys, de 3 mesos amb anterioritat a la data de la convocatòria. Per al gaudi de l'exempció seran requisits que no hagen rebutjat, en el termini de què es tracte, oferta d'ocupació adequada ni s'hagen negat a participar, excepte causa justificada, en accions de promoció, formació o reconversió professionals i que, així mateix, no tinguen rendes superiors, en còmput mensual, al salari mínim interprofessional. L'acreditació relativa a la condició de demandant d'ocupació, amb els requisits previstos en la llei, se sol·licitarà en la corresponent oficina del Servei Públic d'Ocupació Estatal (SEPE, en castellà). Quant a l'acreditació de les rendes, es realitzarà mitjançant una declaració escrita de la persona sol·licitant. Els dos documents hauran de ser adjuntats a la sol·licitud.  
  
4. Protecció de dades personals  
Les dades de caràcter personal que consten en la sol·licitud seran tractades per la Universitat d'Alacant com a responsable i incorporades a l'activitat de tractament 109 € Convocatòries de concurs per a la provisió de places de cossos docents universitaris. La finalitat del tractament de dades personals serà la gestió i resolució de la convocatòria.  
  
La legitimació d'aquest tractament es basa en el compliment d'una missió d'interès públic i en el consentiment de la persona interessada.  
En el marc dels tractaments esmentats, les dades no seran cedides a tercers excepte obligació legal.  
Pot exercitar els drets d'accés, rectificació, supressió i portabilitat de les dades, de limitació i oposició al tractament, com també a no ser objecte de decisions basades únicament en el tractament automatitzat de les dades, quan procedisquen, davant la Gerència de la Universitat en el Registre General de la Universitat d'Alacant, o bé a través de la seu electrònica (https://seuelectronica.ua.es).  
  
5. Informació i notificacions del procediment  
5.1. D'acord amb allò previst en l'art. 45.1.b de la Llei 39/2015, d'1 d'octubre, les publicacions detallades en les bases següents, com també la informació d'altres actes que se'n deriven que requerisquen publicació, incloent-hi els recursos en via administrativa, substituiran la notificació personal a les persones interessades i tindran els mateixos efectes.  
  
5.2. En el cas d'haver de fer alguna notificació personal a la persona interessada en l'adreça postal, es considerarà com a vàlida la indicada en la instància, de manera que, si en el desenvolupament del procediment s'hi produeix cap canvi, serà la seua responsabilitat comunicar-ho.  
  
5.3. La informació referent a aquesta convocatòria pot ser consultada en la pàgina web de la Universitat d'Alacant a través de l'adreça següent: https://cutt.ly/syC4wxh  
  
6. Relació de persones aspirants admeses i excloses  
6.1. Una vegada finalitzat el termini de presentació de sol·licituds, el rector de la Universitat d'Alacant dictarà resolució, que serà publicada en la pàgina web del Servei de Selecció i Formació, en la qual constarà la relació provisional de persones aspirants admeses i excloses, i s'hi indicarà, en aquest cas, les causes de l'exclusió.  
Contra aquesta resolució, les persones interessades podran presentar reclamació o esmena a través del mateix procediment pel qual es va presentar la sol·licitud, en el termini de cinc dies hàbils comptador des de l'endemà de la publicació.  
6.2. Una vegada finalizat aquest termini, es publicarà en el mateix lloc una resolució en la qual, a més de declarar aprovada la relació definitiva de persones admeses i excloses, indicarà la data, l'hora i el lloc (físic o virtual, segons si el desenvolupament del concurs és presencial o no presencial, respectivament) de l'acte de presentació referit en la base 8. La convocatòria per a l'acte de presentació haurà d'indicar, si escau, si el desenvolupament del concurs s'ha establit en forma no presencial, la forma en què podran seguir-se de forma no presencial les sessions públiques i la manera en el qual les persones aspirants han de fer arribar la documentació referida en la base 8 al personal membre de la comissió.  
Contra la resolució per la qual es publica la relació definitiva d'aspirants, que posa fi a la via administrativa, es podrà interposar recurs de reposició en el termini d'un mes o, directament, recurs contenciós administratiu en el termini de dos mesos comptadors des de l'endemà de la publicació de l'esmentada resolució, d'acord amb l'art. 46 de la Llei 29/1998, de 13 de juliol, reguladora de la jurisdicció contenciosa administrativa.  
6.3. No hi haurà cap devolució dels drets d'admissió a proves en els supòsits d'exclusió per causa imputable a la persona interessada.  
  
  
7. Comissions del concurs d'accés  
7.1. La composició de la comissió jutjadora corresponent a cada concurs, nomenada per resolució de la Universitat d'Alacant de 18 de desembre de 2020, figura en l'annex IV d'aquesta convocatòria.  
7.2. Els currículums del personal membre titular seran publicats en la pàgina web del Servei de Selecció i Formació.  
7.3. Les comissions jutjadores hauran de constituir-se en el termini màxim de 3 mesos comptador des de l'endemà de la publicació de la convocatòria del concurs d'accés i hauran d'ajustar-se en el funcionament a allò que estableix la base 6 i següents de la Normativa de desenvolupament d'aquesta universitat.  
  
8. Desenvolupament del concurs  
8.1. Acte de constitució. Es podrà fer de manera presencial o no presencial i la comissió de selecció fixarà els criteris específics de valoració, que hauran d'ajustar-se als criteris bàsics establits en l'art. 142.2 de l'Estatut de la Universitat d'Alacant, i als criteris generals recollits en la base 7 de la Normativa de desenvolupament d'aquesta universitat. Es publicaran en la pàgina web del Servei de Selecció i Formació i en el tauler d'anuncis dels locals on s'haja constituït i on es desenvolupe les actuacions de la comissió, si la constitució ha sigut de manera presencial, amb antelació a l'acte de presentació.  
8.2. Presentació. En l'acte de presentació, que serà públic, les persones concursants lliuraran a la presidència de la comissió l'historial acadèmic, docent i investigador per quintuplicat, juntament amb un exemplar de les publicacions i documents acreditatius dels mèrits adduïts, i també per quintuplicat el projecte docent i investigador. El currículum haurà d'ajustar-se al model que apareix en l'annex III d'aquesta convocatòria o al curriculum vitae normalitzat (CVN).  
  
En cas que la comissió haja establit que el desenvolupament del concurs siga en manera no presencial, el personal aspirant haurà d'aportar, en la manera que s'haja indicat en la convocatòria a l'acte de presentació, en qualsevol dels formats JPG, PDF, DOC o DOCX, la documentació següent:  
- Còpia digital del curriculum vitae, d'acord amb el model que s'inclou en la convocatòria (annex III) o al curriculum vitae normalitzat (CVN).  
- Còpia digital de la documentació que acredite fefaentment els mèrits al·legats. Només es valoraran els mèrits acomplits en la data en què finalitza el termini de presentació de sol·licituds.  
- Còpia digital del projecte docent i investigador.  
La Universitat podrà requerir en qualsevol moment els originals dels documents acreditatius del compliment dels requisits ja presentats o dels mèrits al·legats en el currículum.  
En aquest mateix acte, la comissió establirà:  
a) l'ordre d'actuació de les persones aspirants en les proves mitjançant sorteig públic.  
b) el calendari de les proves, que tindrà lloc en el termini màxim de quinze dies naturals comptador des de l'endemà de l'acte de presentació.  
c) el termini fixat perquè qualsevol concursant puga examinar la documentació lliurada per la resta de concursants.  
Després de l'acte de presentació, la comissió farà pública en la pàgina web del Servei de Selecció i Formació i en el tauler d'anuncis dels locals en què desenvolupa les actuacions, si ha estat de manera presencial, una resolució amb els acords adoptats en aquesta sessió.  
8.3. Prova  
Totes les proves es realitzaran en sessió pública i tindran caràcter obligatori.  
Quan la plaça convocada tinga un perfil lingüístic, el desenvolupament de la prova podrà realitzar-se d'acord amb aquest. El desenvolupament de les proves podrà realitzar-se en forma no presencial tant de les persones integrants de la comissió de selecció com de les persones aspirants. En aquest cas, el desenvolupament del procés es realitzarà mitjançant una videoconferència grupal en la qual tots els assistents puguen interactuar, i es garantirà que tant les exposicions orals de totes les persones aspirants com les preguntes, aclariments i debat que sol·licite la comissió es puga realitzar.  
Els concursos d'accés a places de catedràtic i catedràtica d'universitat constaran d'una prova dividida en dues parts. La primera comprendrà l'exposició oral dels mèrits i historial acadèmic, docent i investigador, com també de les directrius fonamentals del projecte docent. La segona part consistirà en l'exposició oral d'un projecte d'investigació. Per al desenvolupament de cadascuna de les parts, les persones candidates disposaran d'un temps màxim de seixanta minuts. Seguidament, la comissió podrà realitzar preguntes, sol·licitar aclariments i debatre amb la persona concursant tots aquells aspectes que considere rellevants durant un temps màxim de dues hores.  
Finalitzada la prova, la comissió o cada integrant emetrà una valoració raonada sobre cada concursant, ajustada a cadascun dels criteris generals i específics de valoració prèviament establits, en la qual es valorarà l'historial acadèmic, docent i investigador, el projecte docent i investigador, com també les capacitats per a l'exposició i el debat davant la comissió demostrades en la prova. A la vista dels informes, la comissió farà una proposta motivada de provisió, que haurà de ser aprovada, almenys, per tres vots a favor.  
  
9. Proposta de provisió i reclamacions  
9.1. La comissió elevarà al rector, motivadament i amb caràcter vinculant, la proposta de provisió de la plaça, que haurà d'incloure l'avaluació de cada concursant desglossada per cadascun dels aspectes avaluats. Aquesta proposta serà publicada en la pàgina web del Servei de Selecció i Formació.  
9.2. El procés podrà concloure amb la proposta de la comissió de no proveir la plaça convocada.  
9.3. El temps transcorregut entre la publicació de la convocatòria de concurs d'accés i la resolució d'aquest no podrà excedir els sis mesos.  
  
9.4. Contra les propostes de les comissions dels concursos d'accés es podrà presentar reclamació davant el rector en el termini màxim de deu dies hàbils comptador des de l'endemà de la publicació.  
9.5. Les persones candidates proposades per a cada plaça, en el termini màxim de deu dies hàbils comptador des de l'endemà de la publicació de la proposta de provisió, hauran d'acreditar el compliment dels requisits establits en la convocatòria mitjançant la presentació de la documentació següent:  
a) Còpia compulsada del document nacional d'identitat o document equivalent.  
b) Declaració jurada de no haver estat separat o separada de l'Administració de l'Estat, institucional o local, ni de les administracions de les comunitats autònomes, en virtut d'expedient disciplinari, i no trobar-se en situació d'inhabilitació per a l'exercici de la funció pública. Les persones aspirants que no tinguen la nacionalitat espanyola hauran de presentar declaració jurada o promesa de no estar sotmeses a sanció disciplinària o condemna penal que impedisca, en el seu Estat, l'accés a la funció pública.  
  
10. Nomenament i presa de possessió  
10.1 Una vegada realitzat el tràmit anterior, el rector farà el nomenament de la persona o persones proposades, que serà publicat en el Boletín Oficial del Estado i en el Diari Oficial de la Generalitat Valenciana i comunicat als registres oportuns i a la Secretaria General del Consell de Coordinació Universitària, amb especificació de la denominació de la plaça, cos i àrea de coneixement.  
10.2 Presa de possessió. En el termini màxim vint dies, comptador des de l'endemà de la publicació del nomenament en el BOE, la persona candidata proposada haurà de prendre possessió.  
10.3 L'exercici de les places convocades quedarà sotmès a la Llei 53/1984, de 26 de desembre, i a les normes de desenvolupament en matèria d'incompatibilitats.  
  
11. Norma final  
Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptadors a partir de l'endemà de la publicació, de conformitat amb allò que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquest, davant el rector, de conformitat amb allò que estableixen els articles 123 i 124 de la Llei 39/2015.  
  
  
Alacant, 18 de desembre de 2020. El rector, p. d. (R R 19.05.2016), el vicerector d'Ordenació Acadèmica i Professorat: José Penadés Martínez.  
  
  
ANNEX I  
Oferta d'ocupació pública any 2018  
  
Nombre de plaça: DF00468.  
Cos a què pertany la plaça: catedràtic/a d'universitat.  
Àrea de coneixement: Organització d'Empreses.  
Departament: Organització d'Empreses.  
Activitat docent: la corresponent a l'àrea de coneixement.  
  
Nombre de plaça: DF02951.  
Cos a què pertany la plaça: catedràtic/a d'universitat.  
Àrea de coneixement: Organització d'Empreses.  
Departament: Organització d'Empreses.  
Activitat docent: la corresponent a l'àrea de coneixement.  
  
Nombre de plaça: DF02952.  
Cos a què pertany la plaça: catedràtic/a d'universitat.  
Àrea de coneixement: Música.  
Departament: Didàctica General i Didàctiques Específiques.  
Activitat docent: la corresponent a l'àrea de coneixement.  
Perfil investigador: Etnomusicologia-Musicologia-Educació Musical.  
Requisit lingüístic: coneixement de valencià, nivell C1.  
  
Nombre de plaça: DF02953.  
Cos a què pertany la plaça: catedràtic/a d'universitat.  
Àrea de coneixement: Arquitectura i Tecnologia de Computadors.  
Departament: Tecnologia Informàtica i Computació.  
Activitat docent: la corresponent a l'àrea de coneixement.  
Perfil investigador: arquitectures d'alt rendiment per a internet de les coses i computació en el núvol.  
  
  
Nombre de plaça: DF02208.  
Cos a què pertany la plaça: catedràtic/a d'universitat.  
Àrea de coneixement: Enginyeria de Sistemes i Automàtica.  
Departament: Física, Enginyeria de Sistemes i Teoria del Senyal.  
Activitat docent: la corresponent a l'àrea de coneixement.  
Perfil investigador: percepció per a manipulació robòtica.  
  
Nombre de plaça: DF02954.  
Cos a què pertany la plaça: catedràtic/a d'universitat.  
Àrea de coneixement: Zoologia.  
Departament: Ciències del Mar i Biologia Aplicada.  
Activitat docent: la corresponent a l'àrea de coneixement.  
Perfil investigador: dinàmica i gestió ambiental d'àrees marines protegides.  
  
Oferta d'ocupació pública any 2019  
  
Nombre de plaça: DF02955.  
Cos a què pertany la plaça: catedràtic/a d'universitat.  
Àrea de coneixement: Comunicació Audiovisual i Publicitat.  
Departament: Comunicació i Psicologia Social.  
Activitat docent: la corresponent a l'àrea de coneixement.  
Perfil investigador: comunicació infantil; innovació de la creativitat persuasiva; difusió científica i avaluació de la comunicació.  
  
  
ANNEX IV  
  
Núm. de plaça: DF00468.  
Categoria de la plaça: catedràtic/a d'universitat.  
Àrea de coneixement: Organització d'empreses.  
  
Comissió titular   
Presidenta/president: Bartolomé Marco Lájara, catedràtic d'universitat de la Universitat d'Alacant  
Secretària/secretari: María del Val Segarra Oña, catedràtica d'universitat de la Universitat Politècnica de València  
Vocal: Antonio Aragón Sánchez, catedràtic d'universitat de la Universitat de Múrcia  
Vocal: Raquel Sanz Valle, catedràtica d'universitat de la Universitat de Múrcia  
Vocal: Francisco José Sáez Martínez, catedràtic d'universitat de la Universitat de Castella-La Manxa  
  
Comissió suplent   
Presidenta/president: Mercedes Úbeda García, catedràtica d'universitat de la Universitat d'Alacant  
Secretària/secretari: María del Mar Alemany Díaz, catedràtica d'universitat de la Universitat Politècnica de València  
Vocal: Gregorio Sánchez Marín, catedràtic d'universitat de la Universitat de Múrcia  
Vocal: Marta Peris Ortiz, catedràtica d'universitat de la Universitat Politècnica de València  
Vocal: Joan Ramón Sanchís Palacio, catedràtic d'universitat de la Universitat de València  
  
  
Núm. de plaça: DF02951.  
Categoria de la plaça: catedràtic/a d'universitat.  
Àrea de coneixement: Organització d'empreses.  
  
Comissió titular   
Presidenta/president: Bartolomé Marco Lájara, catedràtic d'universitat de la Universitat d'Alacant  
Secretària/secretari: Mercedes Úbeda García, catedràtica d'universitat de la Universitat d'Alacant  
Vocal: José Carlos Casillas Bueno, catedràtic d'universitat de la Universitat de Sevilla  
Vocal: Antonia Mercedes García Cabrera, catedràtica d'universitat de la Universitat Les Palmes de Gran Canàries  
Vocal: Felipe Hernández Perlines, catedràtic d'universitat de la Universitat de Castella-La Manxa  
Comissió suplent   
Presidenta/president: José Francisco Molina Azorin, catedràtic d'universitat de la Universitat d'Alacant  
Secretària/secretari: María del Val Segarra Oña, catedràtica d'universitat de la Universitat Politècnica de València  
Vocal: Francisco José Acedo González, catedràtic d'universitat de la Universitat de Sevilla  
Vocal: Raquel Sanz Valle, catedràtica d'universitat de la Universitat de Múrcia  
Vocal: Jorge Pereira Moliner, catedràtic d'universitat de la Universitat d'Alacant  
  
  
Núm. de plaça: DF02952.  
Categoria de la plaça: catedràtic/a d'universitat.  
Àrea de coneixement: Música.  
  
Comissió titular   
Presidenta/president: Ramón Sobrino Sánchez, catedràtica d'universitat de la Universitat d'Oviedo  
Secretària/secretari: Rosabel Roig Vila, catedràtic d'universitat de la Universitat d'Alacant  
Vocal: Enrique Cámara de Landa, catedràtic d'universitat de la Universitat de Valladolid  
Vocal: María Encina Cortizo Rodríguez, catedràtica d'universitat de la Universitat d'Oviedo  
Vocal: José Ignacio Palacios Sanz, catedràtic d'universitat de la Universitat de Valladolid  
  
Comissió suplent   
Presidenta/president: Matilde María Olarte Martínez, catedràtica d'universitat de la Universitat de Salamanca  
Secretària/secretari: María Cristina Julia Bordas Ibáñez, catedràtica d'universitat de la Universitat Complutense de Madrid  
Vocal: Paulino Capdepon Verdú, catedràtic d'universitat de la Universitat de Castella-La Manxa  
Vocal: Javier Suárez Pajares, catedràtic d'universitat de la Universitat Complutense de Madrid  
Vocal: María Begoña Lolo Herranz, catedràtica d'universitat de la Universitat Autònoma de Madrid  
  
  
Núm. de plaça: DF02953.  
Categoria de la plaça: catedràtic/a d'universitat.  
Àrea de coneixement: Arquitectura i Tecnologia de Computadors.  
  
Comissió titular   
Presidenta/president: Juan Manuel García Chamizo, catedràtic d'universitat de la Universitat d'Alacant  
Secretària/secretari: Antonio Manuel Jimeno Morenilla, catedràtic d'universitat de la Universitat d'Alacant  
Vocal: María Violeta Migallón Gomis, catedràtica d'universitat de la Universitat d'Alacant  
Vocal: José Manuel García Carrasco, catedràtic d'universitat de la Universitat de Múrcia  
Vocal: José Bravo Rodríguez, catedràtic d'universitat de la Universitat de Castella-La Manxa  
  
Comissió suplent   
Presidenta/president: Ramón Luis Rizo Aldeguer, catedràtic d'universitat de la Universitat d'Alacant  
Secretària/secretari: José García Rodríguez, catedràtic d'universitat de la Universitat d'Alacant  
Vocal: María del Mar Pujol López, catedràtica d'universitat de la Universitat d'Alacant  
Vocal: José Enrique Simó Ten, catedràtic d'universitat de la Universitat Politècnica de València  
Vocal: Manuel José Pérez Malumbres, catedràtic d'universitat de la Universitat Miguel Hernàndez  
  
  
  
Núm. de plaça: DF02208.  
Categoria de la plaça: catedràtic/a d'universitat.  
Àrea de coneixement: Enginyeria de Sistemes i Automàtica.  
  
Comissió titular   
Presidenta/president: Fernando Torres Medina, catedràtic d'universitat de la Universitat d'Alacant  
Secretària/secretari: Óscar Reinoso García, catedràtic d'universitat de la Universitat Miguel Hernàndez  
Vocal: Miguel Ángel Salichs Sánchez-Caballero, catedràtic d'universitat de la Universitat Carles III de Madrid  
Vocal: José María Sebastián y Zúñiga, catedràtic d'universitat de la Universitat Politècnica de Madrid  
Vocal: Matilde Santos Peñas, catedràtica d'universitat de la Universitat Complutense de Madrid  
  
Comissió suplent   
Presidenta/president: Luis Moreno Lorente, catedràtic d'universitat de la Universitat Carles III de Madrid  
Secretària/secretari: Carlos Sagués Blázquiz, catedràtic d'universitat de la Universitat de Saragossa  
Vocal: Carlos Cerrada Somolinos, catedràtic d'universitat de la F.K.A.B.  
Vocal: Antonio Barrientos Cruz, catedràtic d'universitat de la Universitat Politècnica de Madrid  
Vocal: María Jesús de la Fuente Aparicio, catedràtica d'universitat de la Universitat de Valladolid  
  
  
Núm. de plaça: DF02954.  
Categoria de la plaça: catedràtic/a d'universitat.  
Àrea de coneixement: Zoologia.  
  
Comissió titular   
Presidenta/president: Elsa Vázquez Otero, catedràtica d'universitat de la Universitat de Vigo  
Secretària/secretari: José Luís Sánchez Lizaso, catedràtic d'universitat de la Universitat d'Alacant  
Vocal: Juan María Junoy Pintos, catedràtic d'universitat de la Universitat d'Alcalà  
Vocal: Jesús Souza Troncoso, catedràtic d'universitat de la Universitat de Vigo  
Vocal: Adoración Carratalá Giménez, catedràtica d'universitat de la Universitat d'Alacant  
  
Comissió suplent   
Presidenta/president: Luis Vicente López Llorca, catedràtic d'universitat de la Universitat d'Alacant  
Secretària/secretari: Pablo Sánchez Jérez, catedràtic d'universitat de la Universitat d'Alacant  
Vocal: María Ángeles Esteban Abad, catedràtica d'universitat de la Universitat de Múrcia  
Vocal: Vicente Urios Moliner, catedràtic d'universitat de la Universitat d'Alacant  
Vocal: María Milagrosa Gómez Cabrera, catedràtica d'universitat de la Universitat de Les Palmes de Gran Canaria  
  
  
Núm. de plaça: DF02955.  
Categoria de la plaça: catedràtic/a d'universitat.  
Àrea de coneixement: Comunicació Audiovisual i Publicitat.  
  
Comissió titular   
Presidenta/president: Javier Marzal-Felici, catedràtic d'universitat de la Universitat Jaume I de Castelló  
Secretària/secretari: José Soengas Pérez, catedràtic d'universitat de la Universitat Santiago de Compostela  
Vocal: Carmen Cafferel Serra, catedràtica d'universitat de la Universitat Rei Joan Carles  
Vocal: Elena Olabarri Fernández, catedràtica d'universitat de la Universitat del País Basc  
Vocal: Miguel Ángel Aguilera Moyano, catedràtic d'universitat de la Universitat de Màlaga  
  
Comissió suplent   
Presidenta/president: Emili Prado Pico, catedràtic d'universitat de la Universitat Autònoma de Barcelona  
Secretària/secretari: José Luis Castro de Paz, catedràtic d'universitat de la Universitat Santiago de Compostela  
Vocal: Rosa Franquet Calvet, catedràtica d'universitat de la Universitat Autònoma de Barcelona  
Vocal: Rosario Lacalle Zaldueno, catedràtica d'universitat de la Universitat Autònoma de Barcelona  
Vocal: Giuliana Colaizzi, catedràtica d'universitat de la Universitat de València